Айзат Шәймәрданов сөйгәненә тәкъдим ясаган

	Теләсә нинди тәкъдим түгел, ә өйләнешү тәкъдиме. ТНВ каналында хәбәрләр җиткерүче журналист тиздән башлы-күзле булыр, мөгаен. “Кайчан өйләнәсең инде?” дип йөдәтеп бетергән туганнары да тиздән тынычланып калачак.	 “Булачак тормыш иптәшемнең исеме Айгөл, - дип сөйләде “Матбугат.ру” хәбәрчесенә Айзат, - кичә аның туган көне иде. Кремль яры буенда урнашкан “Бахча” ресторанына бардык. Романтик мохит иде. Төнге 12 тулганда бриллиант кашлы йөзек бүләк итеп, кулын сорадым. Аның өчен бик көтелмәгән булды. Беренче сүзе “әйе” булды. Бөтен дөнья тукталгандай булды. Ярты ел очраштык. Аны очратканнан бирле бөтен тормышым үзгәрде”.  
	---	
Матбугат.ру

	№ --- | 04.09.2016	


